Renald Haymen ta 32 sena weħel multa ta’ €200 u sospensjoni tal-liċenjza għal tliet xhur, wara li ammetta li laqat il-karozza tal-Ministru Joe Mizzi u baqa’ għaddej. Jidher li l-inċident seħħ meta l-karozza ta’ Haymen u karozza oħra li jidhru li kienu qed itellqu u f’ħin minnhom il-karozza ta’ Haymen baqgħet dieħla ‘head on’ fil-karozza tal-Ministru Joe Mizzi. Il-Ministru Mizzi qal li minkejja li s-sewwieq kien għafas il-‘break’ xorta waħda ħabat fil-karozza. Wara l-impatt, l-akkużat minflok ħareġ mil-karozza biex jiskuża ruħu għamel ‘U-turn’ u telaq minn fuq il-post. Wara li sar ir-rapport u l-pulizija bdiet tfixxija għall-karozza u s-sewwieq, Haymen instab jixrob fi club tal-Gunners fl-Isla.